Diari Oficial de la Generalitat Valenciana


Sumari del DOGV 4455, del 07-03-2003 (2003/2705)

ORDE de 19 de febrer del 2003, de la Conselleria de Cultura i Educació, per la qual es modifica l'Orde d'11 de desembre del 2002, per la qual es convoquen les subvencions destinades a entitats participants en el nivell d'Iniciació al rendiment, dins dels XXI Jocs Esportius de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2705


Data del document
:   19-02-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * organització esportiva
    * ajuda pública
    * suport econòmic
    * esport
    * espectacle esportiu

ORDE de 19 de febrer del 2003, de la Conselleria de Cultura i Educació, per la qual es modifica l'Orde d'11 de desembre del 2002, per la qual es convoquen les subvencions destinades a entitats participants en el nivell d'Iniciació al rendiment, dins dels XXI Jocs Esportius de la Comunitat Valenciana. [2003/2705]
  
PREÀMBUL
  
Per mitjà de l'Orde d'11 de desembre del 2002, de la Conselleria de Cultura i Educació es convoquen les subvencions destinades a entitats participants en el nivell d'Iniciació al rendiment, dins dels XXI Jocs Esportius de la Comunitat Valenciana, i s'aproven les bases per què es regula la concessió d'estes (DOGV núm. 4.412 de 7 de gener del 2003).
  
Atenent el Projecte de Pressuposts de la Generalitat Valenciana per a l'exercici 2003, en l'aplicació pressupostària 90.01.642.62.6, línia T0106000 l'import global màxim destinat a dites subvencions era de seixanta mil huitanta-quatre euros (60.084 euros); no obstant això, complint amb allò que s'ha acordat pel Govern Valencià el 30 de maig del 2002, per a assegurar el necessari equilibri pressupostari es va disposar en la citada orde que l'import global màxim fora de cinquanta-nou mil set-cents huitanta euros amb huit cèntims (59.780,08 euros).
  
En virtut d'això, i fent ús de les competències en matèria d'esport, assignades pel Decret 7/2002, de 25 de juliol, del president de la Generalitat Valenciana a la Conselleria de Cultura i Educació i d'acord amb el que establix l'article 35 del Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Modificar l'import global màxim de les subvencions destinades a entitats participants en el nivell d'Iniciació al rendiment, dins dels XXI Jocs Esportius de la Comunitat Valenciana, incrementant l'import de cinquanta-nou mil set-cents huitanta euros amb huit cèntims (59.780,08 euros) inclòs en l'Orde d'11 de desembre del 2002 en tres-cents tres euros amb noranta-dos cèntims (303,92 euros). La quantia global màxima resultant és de seixanta mil huitanta-quatre euros (60.084 euros), a càrrec de l'aplicació pressupostària 87.17.801.86,4, línia T0106000, dels pressuposts de la Generalitat Valenciana per a l'any 2003.
  
DISPOSICIONS FINALS
  
Primera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes, a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 19 de febrer del 2003
  
El conseller de Cultura i Educació